cyanic-selkie/wikianc huggingface dataset:
อาณาจักรหงสาวดี
ประวัติศาสตร์
การปกครองของพระเจ้าราชาธิราชใน พ.ศ. 1927–1964 ได้รวมอาณาจักรของชาวมอญเข้าเป็นหนึ่งเดียวและประสบความสำเร็จต้านทานการรุกรานจากอาณาจักรอังวะ อาณาจักรของผู้ที่พูดภาษาพม่าจากทางเหนือ ในช่วงสงครามสี่สิบปี (พ.ศ. 1928–1967) และสามารถขยายตัวไปทางตะวันตกได้อาณาจักรยะไข่ ไว้ในอำนาจระหว่าง พ.ศ. 1956–1964 สงครามสิ้นสุดลงโดยเสมอกัน แต่ถือเป็นชัยชนะของอาณาจักรหงสาวดีที่สามารถขัดขวางการสถาปนาอาณาจักรพุกามอีกครั้งของอังวะ ในช่วงหลายปีหลังสงครามหงสาวดีได้ช่วยเหลือรัฐบรรณาการทางตอนใต้ของอังวะคือ อาณาจักรแปร และอาณาจักรตองอูในการก่อกบฏต่ออังวะ
หลังสงครามหงสาวดีเข้าสู่ยุคทองในขณะที่อาณาจักรอังวะตกต่ำลง ราว พ.ศ. 1963–2073 หงสาวดีเป็นอาณาจักรที่มีอำนาจมากที่สุดในบรรดาอาณาจักรทั้งหลายที่เกิดขึ้นหลังอาณาจักรพุกามล่มสลาย ภายใต้การปกครองของกษัตริย์หลายพระองค์ เช่น พญารามที่ 1, พระนางเชงสอบู, พระเจ้าธรรมเจดีย์ และพญารามที่ 2 อาณาจักรนี้มีบทบาทสำคัญทางการค้าในบริเวณมหาสมุทรอินเดีย เป็นศูนย์กลางที่มีชื่อเสียงของพระพุทธศาสนานิกายเถรวาท ทั้งยังมีความสัมพันธ์ใกล้ชิดกับศรีลังกา มีการปฏิรูปและสนับสนุนศาสนาจนแพร่กระจายไปทั่วประเทศในภายหลัง
อาณาจักรค่อย ๆ อ่อนแอลงตั้งแต่ พ.ศ. 2077 ภายใต้การรุกรานอย่างต่อเนื่องโดยอาณาจักรตองอูจากพม่าตอนบน พระเจ้าสการะวุตพีไม่สามารถต้านทานการรุกรานจากอาณาจักรตองอู ซึ่งนำโดยพระเจ้าตะเบ็งชะเวตี้และพระเจ้าบุเรงนอง ตองอูเข้ายึดครองหงสาวดีและที่ราบลุ่มแม่น้ำอิระวดีได้ใน พ.ศ. 2081–2082 และเมาะตะมะใน พ.ศ. 2084 อาณาจักรนี้ฟื้นตัวขึ้นมาได้อีกครั้งในช่วงเวลาสั้น ๆ ในปี พ.ศ. 2093 หลังพระเจ้าตะเบงชะเวตี้สิ้นพระชนม์ แต่มีอำนาจปกครองเพียงแค่เมืองหงสาวดี ก่อนถูกพระเจ้าบุเรงนองปราบได้อย่างรวดเร็วในเดือนมีนาคม พ.ศ. 2094
แม้ว่ากษัตริย์ในราชวงศ์ตองอูจะปกครองพม่าตอนล่างจนถึงพุทธศตวรรษที่ 23 แต่ยุคทองของอาณาจักรหงสาวดียังเป็นที่จดจำของชาวมอญในพม่าตอนล่าง ปี พ.ศ. 2283 ได้มีการก่อกบฎต่อต้านราชวงศ์ตองอูที่อ่อนแอและก่อตั้งอาณาจักรหงสาวดีใหม่
CLOVER
CLOVER ผลงานของ CLAMP การ์ตูนแนวแฟนตาซีปนรักโรแมนติก 4 เล่มจบ ลิขสิทธิ์ญี่ปุ่นของสำนักพิมพ์ Kodansha Ltd. ส่วนลิขสิทธิ์ภาษาไทยเป็นของสำนักพิมพ์ เนชั่น เอ็ดดูเทนเมนท์
เนื้อเรื่อง
ณ อาณาจักรซึ่งถูกปกครองโดยซอเซอเรอร์หรือผู้มีพลังจิต เหล่าซอเซอเรอร์ที่ทรงอำนาจที่สุดในอาณาจักรนี้ก็คือ วิซาร์ดทั้งห้า สิบปีก่อน รัฐบาลได้ก่อตั้ง "โคลเวอร์ ลีฟ โปรเจกต์" ขึ้นมา เพื่อรวบรวม "เด็กที่ใช้เวทมนตร์ได้" หรือ "ผู้ใช้เวท" มาจากทั่วสารทิศ โดยเด็กที่มีพลังแก่กล้ามากเป็นพิเศษจะถูกรัฐนำมาเลี้ยงดู และตั้งชื่อว่า "โคลเวอร์สามแฉก" กับ "โคลเวอร์สี่แฉก"
เด็กที่เป็น "โคลเวอร์สามแฉก" มีสามคน คือ A (อา) B (เบย์) และ C (เซย์)
เด็กที่เป็น "โคลเวอร์สี่แฉก" มีเพียงคนเดียว คือ ซู
โคลเวอร์สามแฉกฺ B (เบย์) ได้เสียชีวิตไปแล้ว ด้วยน้ำมือของ A (อา) ส่วน C (เซย์) ได้ออกมาอยู่ข้างนอกห้องขังเพื่อจะหนี A (อา) โคลเวอร์หนึ่งแฉก โคลเวอร์สองแฉก และโคลเวอร์สามแฉก สามารถออกมาข้างนอกได้ แต่โคลเวอร์สี่แฉกนั้นไม่สามารถออกมาจากที่คุมขังได้ เพราะพลังของโคลเวอร์สี่แฉกนั้นมีมากเกินกว่าที่วิซาร์ดทั้งห้า จะรับมือได้ เพื่อไม่ให้สนใจใครดังนั้นซูจึงต้องอยู่ "เพียงลำพัง" โดยห้ามติดต่อกับโลกภายนอกเด็ดขาด
แต่ซูได้ละเมิดข้อห้ามโดยใช้พลังที่เธอมีแอบฟังเพลงที่ โอรุฮะ ขับร้องในไลฟ์ เฮ้าส์ ซูชอบเพลงของโอรุฮะมาก และอยากคุยกับโอรุฮะ เธอจึงแอบติดต่อไปหาโอรุฮะทางโทรศัพท์โดยใช้พลังของเธอเอง เธอกับโอรุฮะก็เริ่มสนิทกัน โอรุฮะเล่าเรื่อง คาสึฮิโกะ แฟนของเธอให้ซูฟัง โอรุฮะเป็น "โคลเวอร์หนึ่งแฉก" ที่ทำได้เพียงสามารถล่วงรู้วันตายของตัวเองได้ โอรุฮะรู้ว่าวันนั้นใกล้เข้ามาทุกที โอรุฮะได้ชวนให้ซูมาแต่งเพลงร่วมกัน เพลงนั้นชื่อว่า "CLOVER" ในวันที่โอรุฮะจะตาย เธอได้ขับร้องเพลงนี้ให้กับซูและคาสึฮิโกะ ผู้ที่เธอรักทั้งสองคน ก่อนที่เธอจะเสียชีวิตลง
เมื่อโอรุฮะตาย คาสึฮิโกะ ได้ปลดประจำการจากการเป็นทหารเพื่อตามหาคนที่ฆ่าโอรุฮะให้เจอ ส่วนซู เธอได้ใช้พลังของเธอสร้างรูปปั้นนางฟ้าซึ่งเป็นตัวแทนของโอรุฮะ ร้องเพลงกระจายเสียงไปทั่วทั้งอาฌาจักร รูปปั้นของโอรุฮะตั้งอยู่ที่ "แฟร์รี่พาร์ค"
ซู ซึ่งเป็นโคลเวอร์สี่แฉก เป็นสิ่งที่อาณาจักรอื่น ๆ ต้องการ เพราะฉะนั้นการเดินทางไปแฟร์รี่พาร์คจึงเต็มไปด้วยอุปสรรคมากมาย แต่สุดท้ายซูกับคาสึฮิโกะก็ไปถึงแฟร์รี่พาร์ค และซูก็ได้ทำตามสัญญาที่เธอให้ไว้คือปลิดชีพตนเอง
ซัมซุง กาแลคซีแกรนด์
ซัมซุง กาแลคซีแกรนด์ (Samsung Galaxy Grand) เป็นสมาร์ตโฟน ระดับกลาง มีขนาดจอ 5 นิ้ววัดตามแนวทแยง โดยใช้ระบบปฏิบัติการแอนดรอยด์ ผลิตและวางขายโดยซัมซุงโมบายล์ ใช้หน่วยประมวลผล ดูอัลคอร์ 1.2 จิกะเฮิรตซ์, หน่วยความจำภายใน 8 จิกะไบต์, จอทีเอฟที ไวด์วีจีเอ 5 นิ้ว โดยมีกล้องหลักความละเอียด 8 ล้านพิกเซล และกล้องหน้าความละเอียด 2 ล้านพิกเซล
วัดโพธิ์ทอง (จังหวัดอ่างทอง)
วัดโพธิ์ทอง เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลคำหยาด อำเภอโพธิ์ทอง จังหวัดอ่างทอง
วัดโพธิ์ทองสันนิษฐานว่าสร้างในสมัยกรุงศรีอยุธยาแต่ไม่ปรากฏนามผู้สร้าง ตั้งวัดเมื่อ พ.ศ. 2231 ได้รับพระราชทานวิสุงคามสีมา พ.ศ. 2241 ซึ่งวัดโพธิ์ทองได้ปรากฏชื่อในพระราชพงศาวดารช่วงรัชสมัยสมเด็จพระเจ้าเอกทัศน์ ว่าวัดแห่งนี้เป็นที่ประทับของพระภิกษุ สมเด็จพระเจ้าอุทุมพร อยู่ระยะหนึ่งก่อนจะเสด็จไปประทับต่อที่วัดประดู่ทรงธรรมและวัดราชประดิษฐาน ตามลำดับ พระองค์ยังทรงสร้างพระตำหนักคำหยาดไว้เป็นที่ประทับด้วยวัดโพธิ์ทองนี้ตรงข้ามทางเข้าบ้านบางเจ้าฉ่า ในสมัยพระบาทสมเด็จพระมงกุฎเกล้าเจ้าอยู่หัว เคยเสด็จมาประทับร้อนเมื่อคราวเสด็จประพาสลำน้ำน้อย ลำน้ำใหญ่ มณฑลกรุงเก่า เมื่อ พ.ศ. 2459
วัดโพธิ์ทองมีพระเกจิอาจารย์ชื่อดังของเมืองอ่างทอง คือ หลวงพ่อสม สุชีโว หรือ พระครูโสภณสิริธรรม ท่านยังเป็นแพทย์แผนโบราณ มีชื่อเสียงเกียรติคุณในด้านการจัดสร้างพระผงตามแบบโบราณ จนได้รับความนิยมจากบรรดานักนิยมสะสมวัตถุมงคล
โปเกมอน เดอะมูฟวี่ ตอน ลูเกีย จ้าวแห่งทะเลลึก
โปเกมอน เดอะมูฟวี่ ตอน ลูเกีย จ้าวแห่งทะเลลึก เป็นภาพยนตร์โปเกมอนเดอะมูฟวี่ที่ 2 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 17 กรกฎาคม พ.ศ. 2542
วัดพระบรมธาตุ (จังหวัดตาก)
วัดพระบรมธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะตะเภา อำเภอบ้านตาก จังหวัดตาก นอกจากนี้ ภายในวัดยังมีพิพิธภัณฑ์วัดพระบรมธาตุ ซึ่งจัดสร้างขึ้นเมื่อ พ.ศ. 2544–2545 ภายในจัดแสดงและเก็บรักษาพระพุทธรูปไม้ หีบธรรม ตู้ธรรม ถ้วยชามสังคโลก อาวุธโบราณ เงินโบราณ เครื่องใช้โบราณ และวัตถุโบราณอื่น ๆ
ประวัติ
วัดพระบรมธาตุ เดิมเป็นวัดร้าง ต่อมาราว พ.ศ. 2440 ได้รับการบูรณปฏิสังขรณ์และได้รับพระราชทานวิสุงคามสีมาวันที่ 8 กุมภาพันธ์ พ.ศ. 2492
มีตำนานเกี่ยวข้องกับพระบรมธาตุ ตามตำนานพระเจ้าเลียบโลกในสมุดข่อยที่พบภายในวัดที่เขียนเป็นภาษาเหนือ กล่าวว่า สมเด็จพระสัมมาสัมพุทธเจ้าได้เสด็จโปรดสัตว์ล่องมาตามลำน้ำปิง เสด็จมายังดอยมะหิยะกะหรือมะหิยังกะ ในเขตตัวเมืองตาก และตรัสกับพระอานนท์ว่าสถานที่นี้เป็นสถานที่สำราญ ร่มรื่น หากเราตถาคตปรินิพพานแล้วให้นำอัฐิและเกศากลับมายังดอยมะหิยังกะ ภายหลังจากสมเด็จพระสัมมาสัมพุทธเจ้าปรินิพพาน พระอานนท์ (บางตำนานกล่าวว่าเป็นพระสาวก 4 องค์) ได้นำเอาพระบรมสารีริกธาตุ กับพระเกศา 4 เส้น มาประดิษฐานยังดอยมะหิยังกะแห่งนี้ แล้วก่อเจดีย์รูปทรงสี่เหลี่ยมแล้ว นำพระบรมอัฐิบรรจุไว้ในพระเจดีย์ บางตำนานกล่าวว่าชาวบ้านได้ร่วมกันสร้างเจดีย์คลุมหลุมที่บรรจุพระบรมสารีริกธาตุ
แต่จากหลักฐานทางประวัติศาสตร์โบราณคดี สันนิษฐานว่า วัดพระบรมธาตุอาจสร้างขึ้นตั้งแต่พุทธศตวรรษที่ 18 ตรงกับสมัยสุโขทัย
เสนาสนะ
อุโบสถสร้างเมื่อ พ.ศ. 2494 กว้าง 12 เมตร ยาว 20 เมตร หน้าบันและจั่วเป็นไม้ หน้าต่างแกะเป็นภาพพุทธประวัติปิดทอง หัวบันไดเป็นนาค ภายในประดิษฐาน หลวงพ่อทันใจ เป็นพระพุทธรูปก่ออิฐถือปูน ปางมารวิชัย ลงรักปิดทอง วิหารเก่ามีเพดานสูง 2 ชั้น มีพระพุทธรูปปูนปั้นปิดทองอยู่ภายใน วิหารอีกหลังหนึ่งที่มีลวดลายแกะสลักที่สวยงาม ศาลาการเปรียญ กว้าง 8.5 เมตร ยาว 16 เมตร สร้างเมื่อ พ.ศ. 2467 และหอสวดมนต์ กว้าง 6.5 เมตร ยาว 12 เมตร สร้างเมื่อ พ.ศ. 2523
สกุลหญ้าดอกลาย
สกุลหญ้าดอกลาย หรือ Swertia เป็นสกุลของพืชวงศ์Gentianaceaeซึ่งพืชที่มีชื่อสามัญว่าfelworts อยู่ในวงศ์นี้ด้วย พืชบางชนิดในวงศ์นี้มีดอกสีน้ำเงินหรือสีม่วง พืชในสกุลFrasera บางครั้งถือว่าอยู่ในสกุลนี้ด้วย บางครั้งถือว่าเป็นสกุลต่างหาก บางครั้งถือว่าเป็นชื่อพ้อง
ตัวอย่างสปีชีส์
ที่มา:
องค์ประกอบทางเคมี
พืชในสกุลหญ้าดอกลายประกอบด้วยสารเคมีหลายชนิด เช่น sawertiamarine mangeferin และ amarogenitine 1,5,8-trihydroxy-3-methoxyxanthone, 1-hydroxy-2,3,5,7-tetramethoxyxanthone, 1-hydroxy-3,5,8-trimethoxyxanthone, 1-hydroxyl-2,3,4,6-tetramethoxyxanthone, 1-hydroxy-2,3,4,7-tetramethoxyxanthone, 1,8-dihydroxy-3,5-dimethoxyxanthone, 1,7-dihydroxy-3,8-dimethoxyxanthone, 1,3,5,8-tetrahydroxyxanthone, balanophonin, oleanolic acid, maslinic acid, และ sumaresinolic acid. Swerilactone จากต้น Swertia mileensis แสดงฤทธิ์ต่อต้านไวรัสเฮพาทิทิสชนิดบีในหลอดทดลอง
ยาพื้นบ้าน
พืชในสกุลหญ้าดอกลายใช้ในตำรายาอายุรเวทของอินเดีย และตำรายาของทิเบต
สโมสรฟุตบอลโปร์ตู
ฟูเตบอลกลูบึดูโปร์ตู (Futebol Clube do Porto) หรือ สโมสรฟุตบอลโปร์ตู (FC Porto หรือย่อว่า Porto หรือ FCP) เป็นสโมสรกีฬาหลายประเภทของโปรตุเกส จากเมืองโปร์ตู ถึงแม้ว่าสโมสรจะประสบกับกีฬาหลากหลายประเภท แต่มักรู้จักที่สุดกับกีฬาฟุตบอล สโมสรก่อตั้งที่เมืองโปร์ตูเมื่อวันที่ 28 กันยายน ค.ศ. 1893   เป็นหนึ่งในสามของสโมสรฟุตบอลใหญ่ในโปรตุเกส (อีก 2 สโมสรคือไบฟีกาและสปอร์ติงซีพี)
สโมสรฟุตบอลโปร์ตู ถือเป็นสโมสรโปรตุเกสที่ประสบความสำเร็จที่สุดในการแข่งขันระหว่างประเทศ กับชัยชนะ 7 ครั้ง และเป็นสโมสรที่ประสบความสำเร็จเป็นอันดับ 2 ในลีกโปรตุเกส กับชัยชนะ 62 ครั้ง เป็นรองไบฟีกาที่ชนะ 66 ครั้ง
สโมสรเป็นหนึ่งในสมาชิกที่ร่วมก่อตั้งปรีไมราลีกา ในปี ค.ศ. 1933 ร่วมกับไบฟีกาและสปอร์ติง และเป็นสโมสรที่ไม่เคยตกชั้นจากลีกอันดับสูงสุดของฟุตบอลโปรตุเกส และยังเป็นหนึ่งในสมาชิกกลุ่ม จี-14 ที่ปัจจุบันเลิกไปแล้ว และเป็นหนึ่งในสมาคมสโมสรยุโรป (เป็นหนึ่งในผู้ก่อตั้งเช่นกัน)
เบน เฟียริงคา
เบร์นาร์ท ลือคัส "เบน" เฟียริงคา (Bernard Lucas "Ben" Feringa; ) เป็นนักเคมีอินทรีย์สังเคราะห์ชาวดัตช์ผู้เชี่ยวชาญในด้านนาโนเทคโนโลยีระดับโมเลกุลและตัวเร่งปฏิกิริยาเอกพันธุ์ เฟียริงคาดำรงตำแหน่งศาสตราจารย์เกียรติคุณยาโกบึส วันต์โฮฟฟ์ด้านวิทยาศาสตร์เชิงโมเลกุล ประจำสถาบันเคมีสตราติง มหาวิทยาลัยโกรนิงเงิน ประเทศเนเธอร์แลนด์ และเป็นสมาชิกของราชสถาบันศิลปะและวิทยาศาสตร์แห่งประเทศเนเธอร์แลนด์ เขาได้รับรางวัลโนเบลสาขาเคมีใน ค.ศ. 2016 ร่วมกับเซอร์ เจ. เฟรเซอร์ สตอดดาร์ตและฌ็อง-ปีแยร์ โซวาฌจากผลงานด้านการออกแบบและสังเคราะห์จักรกลโมเลกุล
การทำงาน
เฟียริงคาสำเร็จการศึกษาระดับปริญญาวิทยาศาสตรมหาบัณฑิตเกียรตินิยมจากมหาวิทยาลัยโกรนิงเงินใน ค.ศ. 1974 และสำเร็จการศึกษาระดับปริญญาเอกจากสถาบันเดียวกันใน ค.ศ. 1978 จากวิทยานิพนธ์เกี่ยวกับการออกซิเดชันสารประกอบกลุ่มฟีนอลแบบอสมมาตร จากนั้นจึงเข้าทำงานที่บริษัทเชลล์ในเนเธอร์แลนด์และสหราชอาณาจักรก่อนจะเข้าทำงานเป็นอาจารย์ที่มหาวิทยาลัยโกรนิงเงินใน ค.ศ. 1984 ก่อนจะเลื่อนขึ้นเป็นศาสตราจารย์ในสี่ปีถัดมา งานช่วงแรกของเฟียริงคาเน้นไปที่ตัวเร่งปฏิกิริยาเอกพันธุ์และปฏิกิริยาออกซิเดชัน โดยสนใจสเตอริโอเคมีของปฏิกิริยาเป็นพิเศษ งานด้านสเตอริโอเคมีของเฟียริงคาทำให้เขามีส่วนเกี่ยวข้องสำคัญกับเคมีแสงในช่วงทศวรรษ 1990 ซึ่งทำให้เขาค้นพบมอเตอร์ระดับโมเลกุลที่หมุนทิศทางเดียวและควบคุมด้วยแสงเป็นครั้งแรก ก่อนจะสังเคราะห์ "นาโนคาร์" หรือรถยนต์ที่มีขนาดระดับโมเลกุลที่ขับเคลื่อนโดยใช้ไฟฟ้ากระตุ้น เฟียริงคาจดสิทธิบัตรกว่า 30 ฉบับ ตีพิมพ์งานวิจัยทางวิชาการกว่า 650 ฉบับและถูกนำไปอ้างอิงรวมกว่า 30,000 ครั้ง และเป็นที่ปรึกษาให้กับนักศึกษาระดับปริญญาเอกมากกว่า 100 คน
เกียรติประวัติ
สมาคมเชิงวิชาการหลายแห่งทั้งในและนอกประเทศเนเธอร์แลนด์ได้รับเฟียริงคาเข้าเป็นสมาชิก โดยใน ค.ศ. 1998 เฟียริงคาได้รับเลือกให้เป็นภาคีสมาชิกของราชสมาคมเคมี (FRSC; Fellow of the Royal Society of Chemistry) สหราชอาณาจักร ต่อมาใน ค.ศ. 2004 เขาได้รับเลือกให้เป็นสมาชิกกิตติมศักดิ์ชาวต่างชาติของสถาบันศิลปะและวิทยาศาสตร์อเมริกัน (American Academy of Arts and Sciences) หลังจากนั้นเขาได้รับเลือกเป็นสมาชิกของราชสมาคมศิลปะและวิทยาศาสตร์แห่งประเทศเนเธอร์แลนด์ (Royal Netherlands Academy of Arts and Sciences) ใน ค.ศ. 2006 และดำรงตำแหน่งเป็นศาสตราจารย์วิชาการ (Academy Professor) ในสถาบันเดียวกันใน ค.ศ. 2008 นอกจากนี้ เฟียริงคายังได้รับเลือกให้เป็นสมาชิกกิตติมศักดิ์ของราชสมาคมเคมีแห่งประเทศเนเธอร์แลนด์ (Royal Netherlands Chemical Society) ใน ค.ศ. 2016 และสมาชิกชาวต่างชาติของสถาบันวิทยาศาสตร์แห่งชาติของสหรัฐในเดือนเมษายน ค.ศ. 2019
นอกเหนือจากสมาชิกสมาคมวิทยาศาสตร์ต่าง ๆ แล้ว เฟียริงคายังได้รับรางวัลอีกหลายรายการจากผลงานวิจัยของเขา    และร่วมเขียนบทความทบทวนวรรณกรรมในวารสารต่าง ๆ และเขียนบางบทในตำราวิชาการด้วย เฟียริงคาได้รับรางวัลโนเบลสาขาเคมีใน ค.ศ. 2016 ร่วมกับเซอร์ เจ. เฟรเซอร์ สตอดดาร์ตและฌ็อง-ปีแยร์ โซวาฌจากผลงานด้วยจักรกลโมเลกุล ก่อนหน้านั้นเฟียริงคาก็ได้รับความคาดหมายว่าน่าจะได้รับรางวัลโนเบลสาขาเคมี ซีรีส์แอนิเมชันซิตคอม เดอะซิมป์สันส์ ตอนหนึ่งใน ค.ศ. 2010 มีฉากที่ตัวละครทายว่าใครจะได้รับรางวัลโนเบล และตัวละครหนึ่งเขียนทายว่าเฟียริงคาจะได้รับรางวัลในสาขาเคมี
เฟียริงคาได้รับพระราชทานเครื่องราชอิสริยาภรณ์สิงโตเนเธอร์แลนด์ชั้นเบญจมาภรณ์ (Knight) ใน ค.ศ. 2008 จากสมเด็จพระราชินีนาถเบียทริกซ์แห่งเนเธอร์แลนด์ และชั้นตริตาภรณ์จากสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ในวันที่ 23 พฤศจิกายน ค.ศ. 2016 นอกจากนี้เขายังได้รับสถานะ "พลเมืองกิตติมศักดิ์" จากสภาเมืองโกรนิงเงิน ถนนสายหนึ่งในบ้านเกิดของเขาได้รับชื่อว่า Prof. Dr. B. L. Feringadam
ชเว ยองซอก (แก้ความกำกวม)
ชเว ยองซอก (최영석) ในภาษาเกาหลีอาจหมายถึง:
ไอศกรีม (เพลงแบล็กพิงก์และเซลีนา โกเมซ)
"ไอศกรีม" (Ice Cream) เป็นเพลงของเกิร์ลกรุปเกาหลีใต้ แบล็กพิงก์ และนักร้องชาวอเมริกัน เซลีนา โกเมซ ออกจำหน่ายในวันที่ 28 สิงหาคม ค.ศ. 2020 ผ่านสังกัดวายจีและอินเตอร์สโคป เป็นซิงเกิลที่สองของสตูดิโออัลบั้มภาษาเกาหลีชุดแรก ดิอัลบั้ม เพลงเขียนโดย โกเมซ, เท็ดดี, ทอมมี บราวน์, อารีอานา กรานเด, วิกทอเรีย มอแน, เบกกา บูม, 24 และสตีเฟน แฟรงก์ ผลิตโดยเท็ดดี, บราวน์, 24 และแฟรงก์ "ไอศกรีม" เป็นเพลงแนวอิเล็กโทรป็อปและบับเบิลกัมป็อปผสมผสานกับองค์ประกอบที่เป็นดนตรีแทร็ป ในเนื้อเพลงพูดถึงไอศกรีมในเรื่องทางเพศด้วยภาษาสองแง่สองง่าม
"ไอศกรีม" เปิดตัวที่อันดับที่ 13 บนชาร์ตบิลบอร์ด ฮอต 100 กลายเป็นเพลงแรกของแบล็กพิงก์ที่เปิดตัวที่ยี่สิบอันดับแรกและอยู่ในชาร์ตยาวนานถึงแปดสัปดาห์ติดต่อกัน เพลงยังขึ้นสิบอันดับแรกในสามประเทศ และสี่สิบอันดับแรกในประเทศอื่น ๆ อีกมากกว่าสิบห้าประเทศ มิวสิกวิดีโอกำกับโดยซอ ฮย็อน-ซึง เผยแพร่วันที่ 28 สิงหาคม ค.ศ. 2020 เพลงได้เข้าชิงรางวัลเอ็มทีวียุโรปมิวสิกอะวอดส์สาขาเพลงร่วมขับร้องยอดเยี่ยม และพีเพิลส์ชอยซ์อะวอดส์สาขามิวสิกวิดีโอแห่งปี
เบื้องหลังและการออกจำหน่าย
ในระหว่างการให้สัมภาษณ์กับเรดิโอดอตคอม โกเมซเผยว่าเธอได้รู้จักกับแบล็กพิงก์ครั้งแรกใน ค.ศ. 2019 หลังจากได้พบปะกับจีซูและโรเซในงานสัปดาห์แฟชั่นนิวยอร์ก ขณะที่แบล็กพิงก์กล่าวว่า พวกเธอเป็นแฟนตัวยงที่เติบโตมาพร้อมกับเพลงของโกเมซและเคยเต้นเพลงของเธอในขณะยังเป็นศิลปินฝึกหัด
ในวันที่ 23 กรกฎาคม ค.ศ. 2020 วายจีเอนเตอร์เทนเมนต์เผยแพร่โปสเตอร์ทีเซอร์ของซิงเกิลใหม่ระหว่างแบล็กพิงก์กับศิลปินที่ยังไม่เปิดเผยชื่อ ซึ่งมีกำหนดวางจำหน่ายในเดือนสิงหาคม ทำให้แฟนคลับบนทวิตเตอร์เริ่มติดแฮชแท็ก #Aripink โดยหวังว่าจะได้ร่วมงานกับอารีอานา กรานเด จากนั้นในวันที่ 28 กรกฎาคม วายจีประกาศว่าสตูดิโออัลบั้มภาษาเกาหลีชุดแรก ดิอัลบั้ม จะออกจำหน่ายอย่างเป็นทางการในวันที่ 2 ตุลาคม ในวันที่ 11 สิงหาคม มีการยืนยันว่านักร้องชาวอเมริกัน เซลีนา โกเมซ จะมาร่วมขับร้องในซิงเกิลใหม่ของแบล็กพิงก์และกรานเดจะเป็นหนึ่งในคนเขียนเพลง สิบวันต่อมามีการเผยแพร่ชื่อเพลงก่อนวางจำหน่ายคือ "ไอศกรีม" ในวันที่ 24 สิงหาคม วิดีโอทีเซอร์ของแบล็กพิงก์และโกเมซถูกเผยแพร่ออกมาพร้อมกับดนตรีบรรเลง โปสเตอร์ภาพทีเซอร์ของแบล็กพิงก์และโกเมซถูกเผยแพร่ระหว่างวันที่ 24-26 สิงหาคม ภาพทีเซอร์ของจีซูถูกเผยแพร่เป็นคนแรก ตามด้วยเจนนีและโรเซในวันที่ 25 สิงหาคม ลิซ่ากับเซลีนาในวันที่ 26 สิงหาคม  และเผยแพร่ทีเซอร์ของมิวสิกวิดีโอในวันที่ 27 สิงหาคม
การวางองค์ประกอบเพลง
"ไอศกรีม" เป็นเพลงแนวอิเล็กโทรป็อป และบับเบิลกัมป็อป ที่มีคุณสมบัติของแทร็ป-ป็อป เพลงเขียนด้วยคีย์อีไมเนอร์และเร็ว 80 จังหวะต่อนาที ช่วงเสียงของแบล็กพิงก์ และเซลีนา โกเมซ มีตั้งแต่โน้ตต่ำ B3 ถึงโน้ตสูง E5 เนื้อเพลงส่วนใหญ่เป็นภาษาอังกฤษ ยกเว้นท่อนแร็ปภาษาเกาหลีของลิซ่า ในเนื้อเพลง มีเนื้อหาสองแง่สองง่ามเกี่ยวกับไอศกรีม จอน คารามานิกา จาก เดอะนิวยอร์กไทมส์ อธิบาย "ไอศกรีม" ว่า "มีชีวิตชีวาและสดใสอย่างไม่หยุดหย่อน​" และบรรยายเกี่ยวกับเสียงร้องว่า "ซุกซนนิด ๆ เหน็บแนมหน่อย ๆ ห่างเหินเล็กน้อย"
เครดิตและผู้มีส่วนร่วม
เครดิตดัดแปลงจากเมลอน
พรชัย มาตังคสมบัติ
ศาสตราจารย์เกียรติคุณ พรชัย มาตังคสมบัติ หรือ ศาสตราจารย์เกียรติคุณ นายแพทย์ ดร.พรชัย มาตังคสมบัติ เป็นผู้มีความมุ่งมั่นและให้ความสำคัญต่อการพัฒนาระบบการศึกษาวิทยาศาสตร์ของประเทศ โดยมุ่งเน้นการพัฒนาบุคลากรสายวิทยาศาสตร์อย่างครบวงจร การพัฒนาหลักสูตรการเรียนการสอน และกระบวนการสอนวิทยาศาสตร์ระดับประเทศ รวมทั้งการสร้างเครือข่ายภายในประเทศและต่างประเทศทั้งระดับภูมิภาคและทั่วโลก เป็นอธิการบดีมหาวิทยาลัยมหิดล ผู้มีวิสัยทัศน์ในการพัฒนามหาวิทยาลัย ระหว่างดำรงตำแหน่งอธิการบดี ได้ทำให้มหาวิทยาลัยมหิดลพัฒนาขึ้นเป็นอย่างมาก จึงได้รับความไว้วางใจให้ดำรงตำแหน่งอธิการบดีเป็นวาระที่สอง ไม่นานมานี้ ศาสตราจารย์เกียรติคุณ พรชัย มาตังคสมบัติได้รับเครื่องอิสริยาภรณ์ปาล์มส์อะกาเดมิกส์ ชั้นอัศวิน (Commandeur dans l’Ordre des Palmes Academiques) ในฐานะผู้พัฒนาความร่วมมือทางวิชาการและทางวัฒนธรรมระหว่างประเทศไทยกับประเทศฝรั่งเศส
ขณะเดียวกัน มหาวิทยาลัยมหิดลก็ได้รับรางวัลประกาศเกียรติคุณประเภทธุรกิจบริการดีเด่นกลุ่มการศึกษานานาชาติ ปี 2549 (Prime Minister’s Export Award 2006) จากนายกรัฐมนตรี เพื่อประกาศเกียรติคุณมหาวิทยาลัยในฐานะที่ได้รับความนิยมจากชาวต่างประเทศมากที่สุด ในพิธีประกาศเกียรติคุณและมอบรางวัล เมื่อวันจันทร์ที่ 28 สิงหาคม 2549 ณ ตึกสันติไมตรี ทำเนียบรัฐบาล นอกจากนั้น มหาวิทยาลัยมหิดลในยุคสมัยของท่านได้รับการจัดอันดับจาก สำนักงานคณะกรรมการการอุดมศึกษา (สกอ.) แห่งชาติให้เป็นมหาวิทยาลัยดีเลิศอันดับ 1 ของไทยทั้งด้านการเรียนการสอนและการวิจัย เมื่อเปรียบเทียบกับมหาวิทยาลัยอื่นๆ ภายในประเทศทั้งหมด
นาซีโกเร็งปัตตายา
นาซีโกเร็งปัตตายา (nasi goreng pattaya, "ข้าวผัดพัทยา") เรียกสั้น ๆ ว่า นาซีปัตตายา (nasi pattaya, "ข้าวพัทยา") เป็นข้าวผัดเอเชียตะวันออกเฉียงใต้ที่ทำจากข้าวผัดไก่ที่นำไปห่อด้วยไข่เจียวมักเสิร์ฟพร้อมซอสพริก แตงกวา และข้าวเกรียบกุ้ง ถึงแม้ว่าจะมีชื่อนี้ เชื่อกันว่าอาหารจานนี้มีต้นกำเนิดในประเทศมาเลเซีย และปัจจุบันพบได้ทั่วไปในประเทศอินโดนีเซียและสิงคโปร์
ในประเทศอินโดนีเซีย นาซีโกเร็ง ประเภทนี้มักเรียกเป็น นาซีโกเร็งอัมปลป (nasi goreng amplop, ข้าวผัดห่อ) เพราะนาซีโกเร็งประเภทนี้ มักห่อด้วยแผ่นไข่เจียวบาง อย่างไรก็ตาม เนื่องจากอิทธิพลจากเพื่อนบ้านและความใกล้ชิด ทำให้เริ่มมีผู้เรียกอาหารนี้เป็น นาซีโกเร็งปัตตายา
ศัพทมูลวิทยาและต้นกำเนิด
เชื่อว่าชื่ออาหารมีที่มาจากเมืองพัทยาในประเทศไทย อย่างไรก็ตาม ถึงแม้ว่าจะมีชื่อเหมือนภาษาไทย อาหารจานนี้เป็นที่นิยมในประเทศมาเลเซียมากกว่าประเทศไทย และข้าวผัดพัทยาห่อไข่เจียวแทบไม่พบในตัวเมืองพัทยาเลย ทำให้มีความเป็นไปได้มากกว่าว่าอาหารนี้มีต้นกำเนิดในประเทศมาเลเซีย  และชื่อที่คล้ายภาษาไทยน่าจะเป็นกลยุทธ์ทางการตลาดหรือความแปลกใหม่
จานคล้ายกัน
ส่วนในประเทศญี่ปุ่นมีอาหารที่คล้ายกันนี้เรียกว่าออมไรซ์ (โอมุไรซุ มาจากศัพท์ภาษาอังกฤษว่า omelette/omuretsu กับ rice) หรือข้าวห่อไข่ ซึ่งเป็นข้าวผัดไข่ห่อด้วยไข่เจียว และราดซอสมะเขือเทศแทน
ชาลส์ ลินด์เบิร์ก
'''ชาร์ลส์ เอ. ลินด์เบิร์ก''' (Charles Augustus Lindbergh) เป็นนักบินชาวอเมริกัน (4 กุมภาพันธ์ ค.ศ. 1902 - 26 สิงหาคม ค.ศ. 1974) ผู้เป็นนักบินคนแรกที่บินเดี่ยวโดยไม่หยุดพักข้ามมหาสมุทรแอตแลนติก จากนครนิวยอร์กไปยังปารีส โดยใช้เครื่องบินใบพัดปีกชั้นเดียวชื่อว่าสปิริตออฟเซนต์หลุยส์ เมื่อวันที่ 20-21 ค.ศ.1927 จนได้รับการยกย่องให้เป็นวีรบุรุษของชาวอเมริกัน
เมื่อลินด์เบิร์กมีอายุได้ 25 ปี ขณะที่ทำงานเป็นนักบินให้กับการไปรษณีย์อเมริกา เขาได้ตัดสินใจเข้าร่วมชิงรางวัลออร์ทีก (Orteig Prize) ที่จะมอบเงิน 25,000 ดอลล่าร์สหรัฐแก่ใครก็ตามที่สามารถบินข้ามมหาสมุทรแอตแลนติกโดยไม่หยุดพักได้ โดยลินด์เบิร์กได้เริ่มบินออกจากสนามบินรูสเวล ในการ์เดนซิตี้ ในลองไอส์แลนด์ในรัฐนิวยอร์ก และไปสิ้นสุดการบินที่สนามบินเลอบูร์เกต์ (Le Bourget) ในกรุงปารีส ฝรั่งเศส รวมเป็นระยะทางกว่า 5,800 กิโลเมตร โดยใช้เครื่องบินใบพัดปีกชั้นเดียว เครื่องยนต์เดี่ยวที่มีชื่อว่า สปิริตออฟเซนต์หลุยส์ โดยความสำเร็จในครั้งนี้ส่งผลให้ลินด์เบิร์กมีชื่อเสี่ยงไปทั่วโลกในทันที และได้รับเหรียญเชิดชูเกียรติขั้นสูงสุดของสหรัฐอเมริกา ที่มีชื่อว่า เมดัลออฟฮอเนอร์ (Medal of Honor) อีกด้วย
ในตอนปลายของทศวรรษ 1920 ถึงต้นทศวรรษ 1930 ลินด์เบิร์กได้ใช้ชื่อเสียงของตนในการสนับสนุนการพัฒนาอุตสาหกรรมการบินพาณิชย์ในสหรัฐอเมริกา อย่างไรก็ตามในเดือนมีนาคม ค.ศ. 1932 ลูกชายของลินด์เบิร์กที่ยังเป็นเพียงเด็กทารก ได้ถูกลักพาตัวและฆาตกรรมในภายหลัง ซึ่งบรรดาสื่อถือว่าเป็น "อาชญากรรมแห่งศตวรรษ" เหตุการณ์ครั้งนี้ส่งผลให้ลินด์เบิร์กและครอบครัวตัดสินใจอพยพไปอยู่ในยุโรป
จนกระทั่งเมื่อจักรวรรดิ์ญี่ปุ่นได้เปิดฉากโจมตีท่าเพิร์ลฮาร์เบอร์ โดยก่อนหน้านี้ ลินด์เบิร์กเคยเป็นผู้สนับสนุนคนสำคัญในการต่อต้านไม่ให้สหรัฐเข้าร่วมสงครามโลกครั้งที่สอง ตามรอยบิดาของเขาที่ก็เป็นผู้นำของขบวนการต่อต้านสงครามในสหรัฐอเมริกา อย่างไรก็ตาม หลังเหตุการณ์ที่เพิร์ลฮาร์เบอร์ ลินด์เบิร์กได้หันมาสนับสนุนในการทำสงครามกับญี่ปุ่น และให้คำปรึกษาแก่กองทัพในสมรภูมิสงครามแปซิฟิกหลายครั้ง อย่างไรก็ตามประธานาธิบดีแฟรงกลิน ดี. โรสเวลต์ ปฏิเสธที่จะคืนยศแก่ลินเบิร์ก หลังจากที่ลินด์เบิร์กได้ตัดสินใจลาออกจากกองทัพในเดือนเมษายน ค.ศ. 1941
ในบั้นปลายของชีวิต ลินด์เบิร์กยังได้กลายเป็นนักเขียนที่โด่งดัง นักสำรวจ นักประดิษฐ์ และนักสิ่งแวดล้อมอีกด้วย
เทศบาลเมืองแม่ฮ่องสอน
ประวัติ
เทศบาลเมืองแม่ฮ่องสอนได้รับการยกฐานะจากตำบลจองคำ ตำบลม่วยต่อ เมื่อวันที่ 11 มีนาคม พ.ศ. 2479 โดยประกาศในราชกิจจานุเบกษา เมื่อวันที่ 14 มีนาคม พ.ศ. 2479 สมัยนายกรัฐมนตรีพระยาพหลพลพยุหเสนา มาตรา 3 ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดแม่ฮ่องสอน ตามเขตที่กำหนดไว้ในมาตรา 4 ขึ้นเป็นเมือง มีฐานะเป็นเทศบาลเมืองมีนามว่า "เทศบาลเมืองแม่ฮ่องสอน จังหวัดแม่ฮ่องสอน" เดิมมีพื้นที่ 1 ตารางกิโลเมตร และได้มีพระราชกฤษฎีกาเปลี่ยนแปลงเขตเทศบาลเมืองแม่ฮ่องสอน เมื่อวันที่ 19 ธันวาคม พ.ศ. 2513 ทำให้มีพื้นที่เพิ่มขึ้นเป็น 6 ตารางกิโลเมตร
ที่ตั้ง
เขตเทศบาลเมืองแม่ฮ่องสอนอยู่ใจกลางอำเภอเมืองแม่ฮ่องสอน โดยมีเขตองค์การบริหารส่วนตำบลปางหมูล้อมรอบเขตเทศบาล
การขนส่ง
ผู้คนในพื้นที่จะใช้จักรยานยนต์เป็นหลักรวมถึงการเดินเท้าและจักรยาน แต่สามารถเห็นรถยนต์ซึ่งเดินทางมาจากต่างจังหวัดหรือต่างอำเภอ ถนนสายสำคัญในเมืองมีจำนวน 18 สาย ซึ่งมีชื่อที่คล้องจองกัน ได้แก่
การศึกษา
สถานศึกษาในเขตเทศบาลเมืองแม่ฮ่องสอน มีดังนี้
สังกัดเทศบาลเมืองแม่ฮ่องสอน
สังกัดสำนักงานการศึกษาขั้นพื้นฐาน
สังกัดสำนักงานการศึกษาเอกชน
สาธารณสุข
มีสถานพยาบาลของรัฐจำนวน 1 แห่ง คือ โรงพยาบาลศรีสังวาลย์
เฉิน ยฺหวิน
เฉิน ยฺหวิน (จีนตัวย่อ: 陈云; จีนตัวเต็ม: 陳雲; พินอิน: Chén Yún; 13 มิถุนายน พ.ศ. 2448 – 10 เมษายน พ.ศ. 2538) เป็นหนึ่งในผู้นำที่มีอิทธิพลมากที่สุดของสาธารณรัฐประชาชนจีน ในช่วงคริสต์ทศวรรษ 1980 และ 1990 และเป็นหนึ่งในผู้กำหนดนโยบายสำคัญสำหรับการปฏิรูปและการเปิดประเทศ ร่วมกับเติ้ง เสี่ยวผิง เขายังเป็นที่รู้จักในชื่อ เลี่ยว เฉินยฺหวิน (廖陈云) เนื่องจากลุงของเขา เลี่ยว เหวินกวาง (廖文光) ได้รับเขาเป็นบุตรบุญธรรมหลังจากบิดามารดาเสียชีวิต
เขาเป็นหนึ่งในผู้นำทางการเมืองที่สำคัญของจีนทั้งในระหว่างและหลังสงครามกลางเมืองจีน ร่วมกับเหมา เจ๋อตง, หลิว เช่าฉี, โจว เอินไหล, จูเต๋อ และ เหริน บิชิ และต่อมาได้รับการยอมรับว่าเป็นหนึ่งในแปดผู้อาวุโสของพรรคคอมมิวนิสต์จีน ในช่วงคริสต์ทศวรรษ 1980 และ 1990 เฉิน ยฺหวินได้รับการยกย่องว่าเป็นบุคคลที่มีอำนาจมากที่สุดเป็นอันดับที่ 2 ของจีน รองจากเติ้ง เสี่ยวผิง
สาขาวิชาศิลปศาสตร์ มหาวิทยาลัยสุโขทัยธรรมาธิราช
สาขาวิชาศิลปศาสตร์ มหาวิทยาลัยสุโขทัยธรรมธิราช เป็นสาขาวิชาในสังกัดมหาวิทยาลัยสุโขทัยธรรมาธิราช ซึ่งเป็นมหาวิทยาลัยเปิดที่ใช้ระบบการศึกษาทางไกลแห่งเดียวในประเทศไทย สาขาวิชาในมหาวิทยาลัยสุโขทัยธรรมาธิราช มีฐานะเทียบเท่ากับคณะในมหาวิทยาลัยทั่วไป
ประวัติ
สาขาวิชาศิลปศาสตร์ แรกเริ่มก่อตั้งขึ้นเมื่อ 7 กุมภาพันธ์ พ.ศ. 2522 ซึ่งมหาวิทยาลัยสุโขทัยธรรมาธิราช เป็นมหาวิทยาลัยเปิดที่ยึดหลักการการศึกษาตลอดชีวิต มุ่งพัฒนาคุณภาพของประชาชนทั่วไป เพิ่มความรู้แก่ประกอบอาชีพ และขยายโอกาสแก่ผู้สำเร็จการศึกษาชั้นมัธยมศึกษา เพื่อสนองตอบความต้องการด้านวิชาการอันหลากหลายของบุคคลและสังคม มหาวิทยาลัยสุโขทัยธรรมาธิราช จึงเปิดสอนสาขาวิชาต่างๆ จำนวน 12 สาขาวิชา เพื่อให้การศึกษาต่อเนื่องในระดับปริญญาตรี และประกาศนียบัตร ทั้งนี้ มหาวิทยาลัยมีหลักการว่า บัณฑิตทุกคนของมหาวิทยาลัย ไม่ว่าจะเป็นบัณฑิตของสาขาวิชาใด พึงมีความรู้พื้นฐานที่จำเป็นต่อการเข้าใจสังคม และการเปลี่ยนแปลงต่างๆ ที่เกิดขึ้นตลอดเวลา เพื่อที่จะสามารถดำรงตนได้อย่างมีประสิทธิภาพ มีความรับผิดชอบต่อส่วนรวม และตระหนักในคุณค่าของวัฒนธรรมควบคู่ไปกับการพัฒนาจิตใจ และความเป็นอยู่ ดังนั้น มหาวิทยาลัยจึงได้มอบหมายให้สาขาวิชาศิลปศาสตร์รับผิดชอบการเปิดสอนชุดวิชาในหมวดศึกษาทั่วไป ด้านภาษาศาสตร์ สังคมศาสตร์ มนุษยศาสตร์ ไทยศึกษา วิทยาศาสตร์ และคณิตศาสตร์ ให้แก่นักศึกษาในทุกสาขาวิชาของมหาวิทยาลัย
นอกจากนี้ สาขาวิชาศิลปศาสตร์ยังได้เปิดสอนชุดวิชาต่างๆ เพื่อให้บริการแก่สาขาวิชาอื่น และเปิดสอนในระดับประกาศนียบัตร ปริญญาตรี  ปริญญาโท และปริญญาเอก เพื่อเป็นบริการทางวิชาการแก่ประชาชน  และผู้สนใจทั่วไป โดยใช้หลักการให้การศึกษาแบบบูรณาการเพื่อประโยชน์ในการดำเนินชีวิตอย่างสมบูรณ์ และประกอบอาชีพอย่างมีประสิทธิภาพ
แพตตี เพจ
คลารา แอน ฟาวเลอร์ (Clara Ann Fowler) หรือเป็นที่รู้จักในชื่อ แพตตี เพจ (Patti Page) เกิดเมื่อวันที่ 8 พฤศจิกายน ค.ศ. 1927 เสียชีวิตวันที่ 1 มกราคม ค.ศ. 2013 เป็นนักร้องชาวอเมริกัน เป็นศิลปินหญิงในแนวเทรดิชันนอลป็อปที่เป็นที่รู้จักมากที่สุดคนหนึ่ง เธอเป็นศิลปินหญิงที่มียอดขายมากที่สุดในคริสต์ทศวรรษ 1950 มียอดขายมากกว่า 100 ล้านชุด
เพจเซ็นสัญญากับค่ายเมอร์คิวรีเรเคิดส์ในปี ค.ศ. 1947 และกลายเป็นศิลปินหญิงคนแรกที่ประสบความสำเร็จ เริ่มด้วยเพลงในปี ค.ศ. 1948 ที่ชื่อเพลง "Confess" ในปี ค.ศ. 1950 เธอมีซิงเกิลแรกที่ขายได้เกิน 1 ล้านชุดที่ชื่อ "With My Eyes Wide Open, I'm Dreaming" และต่อมาก็ยังมีซิงเกิลที่มียอดขายเกินล้านอีก 14 แผ่น ในช่วงระหว่างปี 1950 ถึง 1965
เพลงที่เป็นเพลงสัญลักษณ์ของเธอคือเพลง "Tennessee Waltz" บันทึกเสียงในปี ค.ศ. 1950 เป็นหนึ่งในซิงเกิลที่ขายดีที่สุดในศตวรรษที่ 20 และยังเป็น 1 ใน 2 เพลงอย่างเป็นทางการของรัฐเทนเนสซี เพลง "Tennessee Waltz" ติดอันดับ 1 บนนิตยสารบิลบอร์ดนาน 13 สัปดาห์ในชาร์ตยอดขาย ในปี 1950 เพจยังมีซิงเกิลอันดับ 1 อีก 3 ซิงเกิลในระหว่างปี 1950 ถึง 1953 กับซิงเกิล "All My Love (Bolero)", "I Went to Your Wedding," และ "(How Much Is That) Doggie in the Window"
แตกต่างจากนักร้องเพลงป็อปคนอื่น เพจได้รวมแนวเพลงอย่างเพลงคันทรีเข้ากับเพลงป็อปในรูปแบบของเธอ เหตุนี้เองเป็นผลทำให้เธอมีซิงเกิลติดบนชาร์ตบิลบอร์ดคันทรีชาร์ตด้วย และตั้งแต่คริสต์ทศวรรษ 1970 เพจเริ่มหันก้าวเข้าสู่วงการเพลงคันทรี เธอมีเพลงติดชาร์ตคันทรีจนถึงปี 1982 เพจเป็นหนึ่งในศิลปินเพียงไม่กี่คนที่มีเพลงติดชาร์ตคันทรีใน 5 ทศวรรษ
เมื่อเพลงแนวร็อกแอนด์โรลได้รับความนิยมในครึ่งหลังของคริสต์ทศวรรษ 1950 เพลงแนวเทรดิชันนอลป็อปก็เสื่อมความนิยมไป เพจเป็นหนึ่งในนักร้องเพลงเทรดิชันนอลป็อปเพียงไม่กี่คนที่สามารถประสบความสำเร็จในช่วงเวลานั้น เธอยังมีเพลงฮิตในช่วงกลางคริสต์ทศวรรษ 1960 อย่างเช่นเพลง "Old Cape Cod," "Allegheny Moon," "A Poor Man's Roses (Or a Rich Man's Gold)," และ "Hush, Hush, Sweet Charlotte"
ในปี 1997 แพตตี เพจมีชื่ออยู่ในหอเกียรติยศดนตรีโอคลาโฮมา
อ้างอิง
19272013
วันไหล
แต่เดิมมีชื่อเรียกว่า ประเพณีก่อพระทรายน้ำไหล คือ เป็นวันทำบุญขึ้นปีใหม่ที่นิยมปฏิบัติต่อๆกันมาในภาคตะวันออก และเขตภาคกลางบางจังหวัด โดยจะกำหนดหลังวันสงกรานต์ประมาณ 5-6วัน ชาวบ้านจะนิยมก่อพระเจดีย์ทรายถวายเป็นพุทธบูชา การก่อเจดีย์ทรายก็คือการขนทราย หาบทรายมากองสูงแล้วรดน้ำเอาไม้ปั้นกลึงเป็นรูปทรงเจดีย์ ปักธงทิวต่าง ๆ ตกแต่งกันอย่างวิจิตบรรจง องค์ใหญ่บ้าง เล็กบ้าง สุดแต่กำลัง บ้างก็ทำเป็นกรวยเล็ก ๆ เพื่อก่อให้ครบ ๘๔,๐๐๐ กอง เท่าจำนวนพระธรรมขันธ์   เมื่อก่อเสร็จพระเจดีย์ทรายแต่ละกองก็จะมีธงทิว พร้อมด้วยผ้าป่า ตลอดจนสมณบริขารถวายพระ พระสงฆ์ก็จะพิจารณาบังสุกุล ทำบุญเลี้ยงพระ เลี้ยงพระเสร็จก็เลี้ยงคนที่ไปร่วมงานเป็นการสนุกสนานในเทศกาลตรุษ ผลที่ได้เมื่องานเสร็จแล้ว ทางวัดก็ได้ทรายไว้สำหรับสร้างเสนาสนะ ปูชนียสถานในวัดหรือถมบริเวณวัดพระสงฆ์ก็ได้เครื่องปัจจัยไทยธรรมต่าง ๆ ช่วงปลายฤดูร้อนจะย่างเข้าฤดูฝน วัดใดที่ใกล้ห้วย หนอง คลอง บึง ญาติโยมอุบาสกอุบาสิกา วัดก็จัดประเพณีก่อพระทรายน้ำไหลขึ้น วิธีการก็คือขุดลอกทรายที่ฝนซัดไหลมาลงรวมขังอยู่ตามคลอง หนอง บึง เป็นการขนทรายเข้าวัด และเป็นการพัฒนาท้องถิ่นด้วย การรวมแรงคนเพื่อร่วมบุญขุดลอก ให้สะอาดเมื่อเข้าสู่ฤดูฝน น้ำฝนจะได้ไหลสะดวก คู คลอง หนอง บึง ไม่ตื้นเขิน หมู่บ้านสะอาด น้ำก็ไหลได้ตามปกติ ไม่ขังเจิ่งท่วมที่นั่นที่นี่ นี่คือประโยชน์ที่ได้จากการก่อพระทรายน้ำไหลในเทศกาล งานประเพณีนี้ชี้ให้เห็นความเจริญของวัฒนธรรมในท้องถิ่นเป็นอย่างดี แต่ด้วยสภาพของบ้านเมืองได้เปลี่ยนแปลงไป ความเจริญทางวิทยาการใหม่ ๆ เพิ่มขึ้น การขนทราย โกยทราย หาบทราย เข้าวัดคนละหาบสองหาบก็เปลี่ยนสภาพมาเป็นซื้อทรายเป็นรถ ๆ ขนกันอย่างสะดวกสบาย และหลายวัดก็หมดความจำเป็นที่จะต้องใช้ทราย คู คลอง หนอง บึง ที่ทรายเคยซัดไหลมารวมกันก็ตัดเป็นถนนแปรสภาพจาก คู คลอง หนอง บึง ไปเกือบหมด จนแทบไม่มีการลอก คู คลอง หนอง บึง ในบริเวณใกล้ ๆ วัด งานก่อพระทรายน้ำไหลก็เปลี่ยนสภาพไป วัดต่าง ๆ หลายวัดไม่มีเจดีย์เป็นพุทธบูชา มีแต่เจดีย์ใส่กระดูกผี คำว่าเจดีย์ทรายก็หมดความหมายไป ก่อพระทรายเอาบุญก็เปลี่ยนสภาพไปพัฒนาไปตามกาลเวลา ก่อพระทรายน้ำไหล จึงเรียกสั้น ๆ ลงเหลือแค่ “วันไหล” หรือ “ประเพณีวันไหล”
จังหวัดจันทบุรี
(14-17 เมษายน) งานประเพณีในช่วงเทศกาลสงกรานต์ ภายใต้ชื่อ มหาสงกรานต์ตะปอน ตำนานแห่เกวียนผ้าพระบาท อนุรักษ์ส่งเสริมประเพณี วัฒนธรรมอันดีงามของชุมชน และส่งเสริมการท่องเที่ยวประเพณีสงกรานต์เมืองรอง โดยพิธีบวงสรวงพระบาทผ้า และประเพณีการแห่พระบาทผ้าทางเกวียน เป็นประเพณี และศรัทธาของชุมชนเพื่อความเป็นสิริมงคล ตามประวัติในอดีตที่เคยเกิดโรคอหิวาตกโรค หรือ โรคห่าระบาดและชาวบ้านได้อัญเชิญ รอยพระพุทธบาทผ้า ขึ้นเกวียนแห่ไปตามชุมชนต่าง ๆ และโรคห่าก็ได้หายไปจากชุมชนจึงเกิดความศรัทธาและความเชื่อในการปัดเป่าภัยอันตรายสร้างความร่วมเย็นเป็นสุขแก่ชาวบ้านที่เคารพบูชา โดยหลังจากพิธีอัญเชิญพระพุทธบาทผ้าออกจากโบสถ์วัดตะปอนน้อยแล้ว ได้มีการอัญเชิญแห่ขบวนเกวียนผ้าพระบาทออกไปรอบชุมชน ถนนสายวัฒนธรรมเชื่อมโยงงานประเพณีและกิจกรรมประเพณีสงกรานต์ของ 3 วัด คือ วัดตะปอนน้อย วัดตะปอนใหญ่ และวัดเกวียนหัก นำเสนอวิถีชีวิตชุมชนชาวตะปอน อำเภอขลุง ส่งเสริมการท่องเที่ยวเมืองรองในช่วงเทศกาลสงกรานต์ ที่ต้องห้ามพลาด โดยงานจะมีไปจนถึงวันที่ 17 เมษายน สิ้นสุดงานในการชักเย่อเกวียนพระบาท ที่วัดตะปอนใหญ่ การก่อพระเจดีย์ทราย รวมทั้งเลือกซื้อสินค้าอาหารพื้นเมืองของดีเมืองขลุงที่ตลาดโบราณ 270 ปี ตะปอนใหญ่ อิ่มอร่อยอาหารพื้นเมือง ร้อยรสพันอย่างที่ชาวบ้านนำมาร่วมงาน
เมืองชลบุรี
(11-19 เมษายน) ซึ่งเปรียบเสมือนงานประจำปีของจังหวัดชลบุรี เริ่มจัดครั้งแรกเมื่อปี 2475 ภายหลังจากคณะราษฎร์ได้ยึดอำนาจการเปลี่ยนแปลงการปกครองมาเป็นระบอบประชาธิปไตย ชาวบ้านเรียกกันติดปากว่า "งานฉลองสันติภาพ" ซึ่งจัดขึ้นโดยสโมสรคณะราษฎร์ประจำจังหวัดชลบุรี เพื่อร่วมกันชื่นชมยินดีที่บ้านเมืองเข้าสู่ความเป็นปกติสุขภายหลังจากมีการก่อเหตุความวุ่นวายภายในบ้านเมืองอันนำไปสู่การเปลี่ยนแปลงการปกครอง  งานปีนี้ ได้จัดให้มีกิจกรรมต่างๆ มากมายเหมือนทุกปี อาทิ งานนมัสการพระพุทธสิหิงค์ฯ พระคู่บ้านคู่เมืองชลบุรี การทำบุญ-สรงน้ำพระ การออกร้านของส่วนราชการ รัฐวิสาหกิจ และอำเภอ การจัดแสดงนิทรรศการโบราณวัตถุและศิลปวัฒนธรรมไทย การจัดริ้วขบวนแห่ฉลองสงกรานต์ที่ยิ่งใหญ่ การประกวดนางสงกรานต์ การแข่งขันกีฬาไทยและกีฬาพื้นเมือง ประกอบด้วย การแข่งขันศิลปะมวยไทย การแข่งขันเซปักตระกร้อ และตระกร้อลอดบ่วง การจำหน่ายสินค้า OTOP และสินค้าราคาถูกจากโรงงานอุตสาหกรรม การแสดงทางศิลปวัฒนธรรมรวมทั้งมหรสพไทย-จีน อาทิ ภาพยนตร์จอยักษ์ ลิเก งิ้ว การแสดงคอนเสิร์ตศิลปินดังทุกคืน
เมืองพัทยา
(18 เมษายน) ณ สวนสาธารณะลานโพธิ์นาเกลือ มีการทำบุญตักบาตรข้าวสารอาหารแห้ง พระสงฆ์ จำนวน 99 รูป สรงน้ำพระพุทธรูปและรดน้ำขอพรจากผู้สูงอายุ จากนั้นจะมีการเคลื่อนขบวนแห่พระพุทธรูปออกจากสวนสาธารณะลานโพธิ์ไปรอบตลาดนาเกลือเพื่อให้ผู้คนที่อยู่โดยรอบได้สรงน้ำพระเพื่อเป็นศิริมงคลในงานวันไหล พัทยา
(20 เมษายน) ณ สวนสาธารณะลานโพธิ์นาเกลือ ภายในงานมีกิจกรรมให้ร่วมสนุกมากมาย อาทิ การแข่งขันยิงหนังสติ๊ก,แข่งขันตะกร้อลอดบ่วง, แข่งขันปริศนาคำกลอน (ทายโจ๊ก) มวยทะเล, ปีนเสาน้ำมัน, เล่นเกม/ทายปัญหา, การแสดงศิลปะการต่อสู้ ในช่วงเย็นจะมีพิธีบวงสรวงกองข้าวและขบวนแห่เทวดา/นางฟ้า ขบวนแห่ผีป่า, การออกร้านอาหารของชุมชนและหน่วยงานราชการ, การแสดงดนตรีลูกทุ่ง ฯลฯ
อำเภอเกาะสีชัง
(18 เมษายน) ประเพณีอุ้มสาวลงน้ำ เป็นประเพณีที่นิยมปฏิบัติต่อๆกันมา ซึ่งเป็นประเพณีที่มีมาตั้งแต่สมัยรัชกาลที่ 5 ณ บริเวณชายหาดเกาะขามใหญ่ ถือได้ว่าเป็นขนบธรรมเนียมประเพณีท้องถิ่น ที่ปฏิบัติกันมายาวนาน ในโอกาสของเทศกาลที่ทุกคนจะได้อยู่กันอย่างพร้อมหน้าพร้อมตา และได้เล่นน้ำด้วยกัน โดยผู้ชายจะเลือกสาวที่ชอบแล้วขออนุญาตอุ้มลงเล่นน้ำทะเล บางครอบครัว ลูกหลานก็จะอุ้มผู้สูงอายุลงน้ำเช่นกัน เสมือนเป็นการสร้างความสัมพันธ์มิตรไมตรีจิตให้กันและกัน นอกจากนี้ ยังมีกิจกรรมมีการร้องรำทำเพลงตามชายหาด กิจกรรมปีนเสาน้ำมัน ซึ่งถือว่าเป็นประเพณีที่สร้างความสนุกสนานและสร้างความประทับใจให้กับประชาชนในพื้นที่และนักท่องเที่ยวเป็นอย่างมาก
อำเภอศรีราชา
(19-21 เมษายน) กองข้าว เป็นประเพณีท้องถิ่นของ จ.ชลบุรี โดยแท้ที่สืบทอดต่อกันมาตามประวัติ เล่าว่าประเพณีกองข้าวจัดในหลายอำเภอ อาทิเช่น อ.เมืองชลบุรี, อ.ศรีราชา, อ.บางละมุง, อ.พนัสนิคม ฯลฯ ครั้นกาลเวลาล่วงเลยผ่านไปในบางพื้นที่ประเพณีนี้ได้เลือนหายไป  ในอดีต เมื่อถึงช่วงเทศกาลสงกรานต์ของทุกปี ชาวบ้านจะนัดหมายกันนำสำรับข้าวปลาอาหารทั้งคาวหวานมากองรวมกันแล้วเชิญภูติผีทั้งหลายมากินปีละครั้ง โดยเชื่อว่าภูตผีจะไม่ทำอันตราย ชีวิตครอบครัวหรือทรัพย์สินของตนเอง หลังพิธีเซ่นไหว้ชาวบ้านจะล้อมวงรับประทานอาหารร่วมกันมีการร้องรำทำเพลง การละเล่นสนุกสนาน มีเกร็ดว่าทุกคนจะไม่นำอาหารที่เหลือกลับบ้าน แต่จะทิ้งไว้เพื่อเป็นทานแก่สัตว์ เทศบาลเมืองศรีราชาและการท่องเที่ยวแห่งประเทศไทย ร่วมกันจัดงานประเพณีกองข้าว นอกจากการกองข้าวอันเป็นหัวใจของงานแล้ว ยังได้เพิ่มกิจกรรมเพื่อฟื้นฟู อนุรักษ์ประเพณีวัฒนธรรมอันเป็นสีสันของงาน อาทิ มวยตับจาก, เพลงพื้นบ้าน, ดนตรีไทยประยุกต์, ประกวดเทพีกองข้าว, กีฬาพื้นบ้าน และซุ้มอาหารไทย ฯลฯ ประเพณีกองข้าว จึงได้รับการยกระดับปรับตัวให้เป็นเอกลักษณ์ประเพณีที่โดดเด่น ชาวศรีราชาทุกคนมีความภาคภูมิใจที่ได้มีส่วนร่วมและอนุรักษ์ประเพณีกองข้าว
(18 เมษายน) ผู้นำชุมชนและชาวชุมชนในเขตเทศบาลตำบลบางพระ ได้จัดขบวนแห่ องค์พญายม จากบริเวณคอเขาบางพระไปบนถนนสุขุมวิท แล้วเลี้ยวเข้ารอบตลาดบางพระ ลงไปที่ชายทะเลบางพระ ซึ่งในขบวนแห่นั้นมีประชาชนจากชุมชนต่างๆ และหน่วยงานเอกชนได้ส่งรถตบแต่งสวยงามมาเข้าร่วมขบวนแห่พญายมในครั้งนี้จำนวนมาก ซึ่งมีประชาชนทั้งใกล้และไกลต่างพากันมาเข้าชมขบวนแห่ และร่วมเดินในงานเป็นจำนวนมาก ทำให้ขบวนแห่นั้นยาวถึง 2 กิโลเมตร ซึ่งในขบวนแห่นั้นมีชุมชนและหน่วยงานเอกชน ต่างส่งรถแห่เข้าร่วมขบวนแห่ในครั้งนี้ จำนวน 20 ขบวน โดยตลอดทางก็จะมีการสาดน้ำสงกรานต์กันตลอดสองข้างทาง เนื่องจากเป็นวันไหลบางพระ ก็จะมีประชาชนในพื้นที่และพื้นที่ใกล้เคียงมาร่วมสาดน้ำสงกรานต์ และร่วมแห่องค์พญายมอีกด้วย ซึ่งเมื่อแห่องค์พญายมไปถึงชายทะเลบางพระ แล้วทำพิธีบวงสรวงองค์พญายม ก็จะมีการตั้งบวงสรวงด้วยข้าวปลาอาหาร ให้ชาวบ้านกราบไหว้ขอพรให้อยู่เย็นเป็นสุข หลังจากที่พระอาทิตย์ใกล้ตกดินก็จะนำองค์พญายมลงไปลอยทะเลปล่อยทุกข์ ปล่อยโศก ให้ลอยไป ซึ่งก็จะมีชาวบ้านในพื้นที่ตำบลบางพระจำนวนมากเข้าร่วมบวงสรวงสำหรับประเพณีแห่องค์พญายม สงกรานต์บางพระนั้น ถือว่าเป็นประเพณีที่จัดขึ้นเป็นแห่งเดียวในโลก
อำเภอพระประแดง
(20-23 เมษายน) เป็นรูปแบบสงกรานต์ที่คงรักษาวัฒนธรรมของชาวรามัญ ที่สืบทอดกันมาแต่โบราณ เอกลักษณ์ของสงกรานต์พระประแดงคือจะจัดในวันสุดท้ายของเทศกาลมหาสงกรานต์เท่านั้น ทุกหมู่บ้านจะรวมใจกันจัดขบวนแห่ที่มีความยิ่งใหญ่และความสวยงามตระการตาของขบวนแห่นางสงกรานต์ ขบวนรถบุปผชาติ ขบวนสาวรามัญ-หนุ่มลอยชาย ที่ยังคงรักษาประเพณีเก่า ๆ ไว้อย่างมั่นคงตลอดถึงเอกลักษณ์การแต่งกายด้วยชุดไทยรามัญ และชุดลอยชาย เพื่อแห่นก-แห่ปลาไปทำพิธีปล่อยนก-ปล่อยปลา ณ พระอารามหลวงวัดโปรดเกศเชษฐาราม ซึ่งถือเป็นการสะเดาะเคราะห์ทำให้อายุยืนยาว เมื่อเสร็จสิ้นพิธีแล้วระหว่างเดินทางกลับบ้านก็จะมีหนุ่มในหมู่บ้านต่าง ๆ ออกมาเล่นสาดน้ำกับสาว ๆ ด้วยกิริยาท่าทีที่สุภาพรดแต่พองาม ซึ่งท่านผู้สนใจควรจะได้ไปชมด้วยตนเองซึ่งชาวพระประแดงได้รักษาประเพณีไว้โดยเคร่งครัดตลอดมา จนถึงทุกวันนี้
เฝือก
เฝือกเป็นอุปกรณ์ทางการแพทย์ที่ใช้ตรึงอวัยวะไม่ใหเคลื่อนไหว มีที่ใช้หลายอย่าง รวมถึงการตรึงอวัยวะไม่ให้เคลื่อนไหวในระยะเวลาหนึ่งเพื่อให้กระดูกที่หักหรือข้อที่บาดเจ็บได้รักษาตัวเอง เป็นต้น
หนึ่งฤทัย สระทองเวียน
หนึ่งฤทัย สระทองเวียน หรือ โค้ชหนึ่ง (เกิด 1 มกราคม พ.ศ. 2515) เป็นผู้ฝึกสอนกีฬาฟุตบอลชาวไทย หนึ่งฤทัยเคยสร้างประวัติศาสตร์เป็นผู้หญิงคนแรกที่ทำหน้าที่หัวหน้าผู้ฝึกสอนในไทยลีกให้กับราชบุรี มิตรผล ในไทยลีก ปัจจุบันเป็นผู้ช่วยหัวหน้าผู้ฝึกสอนให้กับฟุตบอลทีมชาติไทย
หนึ่งฤทัย เคยเป็นหัวหน้าผู้ฝึกสอนฟุตบอลหญิงทีมชาติไทย ผู้ได้รับการจารึกในประวัติศาสตร์ฟุตบอลในประเทศไทย ในฐานะผู้ฝึกสอนฟุตบอลหญิงทีมชาติไทย ซึ่งเป็นผู้หญิงคนแรกที่ทำหน้าที่ดังกล่าว
นอกจากนี้ เธอได้รับการกล่าวว่าเป็นอดีตนักฟุตบอลกองหน้าหมายเลขหนึ่งของฟุตบอลหญิงทีมชาติไทย รวมถึงเป็นผู้สร้างนักฟุตบอลหญิงที่เข้าร่วมติดทีมชาติไว้เป็นจำนวนมาก
ประวัติ
หนึ่งฤทัย สำเร็จการศึกษาระดับมัธยมต้นจากโรงเรียนกำแพงแสนวิทยา และระดับมัธยมปลายจากโรงเรียนพระปฐมวิทยาลัย สำเร็จการศึกษาในระดับปริญญาตรีจากคณะศึกษาศาสตร์ มหาวิทยาลัยเกษตรศาสตร์ และระดับปริญญาโทจากคณะวิทยาศาสตร์การกีฬา มหาวิทยาลัยเกษตรศาสตร์ โดยเธอได้เป็นนักกีฬาฮอกกี้หญิงทีมชาติไทยเมื่อครั้งที่ศึกษาอยู่มหาวิทยาลัยดังกล่าว ก่อนที่จะได้รับการทาบทามจากชาญวิทย์ ผลชีวิน ให้เข้าร่วมทีมฟุตบอลหญิงทีมชาติไทยในเวลาต่อมา
ด้านผลงานการฝึกสอน หนึ่งฤทัยได้รับการยกย่องว่าเป็นผู้ฝึกสอนฟุตบอลที่มีฝีมือ โดยเธอเคยทำการฝึกสอนทีมวิทยาลัยบัณฑิตเอเชียซึ่งสามารถคว้าแชมป์ในหลายรายการ รวมถึงเคยเป็นผู้ฝึกสอนฟุตบอลเยาวชนระดับทีมชาติไทยมาแล้วเช่นกัน
เดือนมกราคม พ.ศ. 2552 หนึ่งฤทัยได้ทำหน้าที่เป็นผู้ฝึกสอนให้แก่ทีมฟุตบอลหญิงของวิทยาลัยบัณฑิตเอเชีย ในการแข่งขันกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนธันวาคม พ.ศ. 2556 หนึ่งฤทัยได้รับมอบหมายจากนวลพรรณ ล่ำซำ ให้ทำหน้าที่เป็นผู้ช่วยผู้ฝึกสอนฟุตบอลหญิงทีมชาติไทย เมื่อครั้งที่จตุพร ประมลบาล ทำหน้าที่เป็นผู้ฝึกสอน
ปี พ.ศ. 2557 หนึ่งฤทัย ได้รับการแต่งตั้งเป็นหัวหน้าผู้ฝึกสอนฟุตบอลหญิงทีมชาติไทย แทนจตุพร ประมลบาล ที่ได้ประกาศลาออกในปีดังกล่าว
เดือนมีนาคม พ.ศ. 2557 หนึ่งฤทัยได้ทำหน้าที่หัวหน้าทีมผู้ฝึกสอน นำทีมฟุตบอลหญิงทีมชาติไทยเดินทางเข้าแข่งขันฟุตบอลที่จังหวัดต่าง ๆ ในภาคตะวันออกเฉียงเหนือของไทย และในเดือนพฤษภาคมของปีเดียวกัน เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทย ในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม  โดยเป็นผู้หญิงเพียงคนเดียว ที่ทำหน้าที่หัวหน้าผู้ฝึกสอนฟุตบอลทีมชาติของรายการนี้ เพื่อชิงสิทธิ์เข้าแข่งขันฟุตบอลโลกหญิง 2015 ที่ประเทศแคนาดา
เดือนมิถุนายน พ.ศ. 2557 เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทยรุ่นอายุไม่เกิน 14 ปี ในการแข่งขัน เอเอฟซี ยู 14 เกิร์ล ริจินอล แชมเปียนชิพ 2014 ที่จัดขึ้น ณ ประเทศเวียดนาม
ในเดือนกันยายน พ.ศ. 2558 หนึ่งฤทัยได้ประกาศลาออกจากการเป็นหัวหน้าผู้ฝึกสอนฟุตบอลหญิงทีมชาติไทยหลังจากเกมที่พบกับ เวียดนามในศึกโอลิมปิกรอบคัดเลือก โดยไทยเป็นฝ่ายแพ้จึงทำให้ตกรอบคัดเลือกรอบสอง
ชีวิตส่วนตัว
ด้านอุปนิสัยส่วนตัว ครั้งหนึ่ง ทั้งศิลาวรรณ อินต๊ะมี, นภัทร สีเสริม และดวงนภา ศรีตะลา ต่างเคยเปิดเผยถึงโค้ชหนึ่งฤทัยผ่านสื่อว่า เป็นผู้ฝึกสอนที่ใจดี และไม่ค่อยดุ
หนึ่งฤทัย มีทีมฟุตบอลที่ชื่นชอบคือฟุตบอลทีมชาติสเปน และฟุตบอลทีมชาติบราซิล เนื่องด้วยมีรูปแบบการเล่นที่สวยงามรวมถึงการเคลื่อนไหวที่หลากหลาย นอกจากนี้เธอยังมีนักฟุตบอลในดวงใจคือ เลียวเนล เมสซี ซึ่งเป็นนักกีฬาฟุตบอลทีมชาติอาร์เจนตินา เนื่องด้วยแม้จะมีร่างกายค่อนข้างเล็ก แต่ก็มีทักษะและเทคนิคในการต่อสู้กับนักฟุตบอลที่มีร่างใหญ่ได้
ราซาซายัง
ราซาซายัง (Rasa Sayang) ในอินโดนีเซียใช้ชื่อว่า ราซาซายาเง (Rasa Sayange) เป็นเพลงพื้นเมืองมลายู   ที่นิยมขับร้องในประเทศมาเลเซีย ประเทศอินโดนีเซีย และประเทศสิงคโปร์ คำร้องนำมาจากบทกวีพื้นบ้านปันตุน
ทั้งมาเลเซียและอินโดนีเซียต่างอ้างว่าเพลงราซาซายังเป็นมรดกทางวัฒนธรรมของตน จึงก่อให้เกิดข้อโต้แย้งกันอยู่เสมอ โดยฝ่ายอินโดนีเซียกล่าวอ้างว่าเป็นเพลงพื้นเมืองของหมู่เกาะโมลุกกะ เมื่อ ค.ศ. 2007 คณะกรรมการส่งเสริมการท่องเที่ยวมาเลเซียได้ใช้เพลงนี้ประกอบภาพยนตร์โฆษณาส่งเสริมการท่องเที่ยว และถูกกระทรวงการท่องเที่ยวของอินโดนีเซียโต้แย้ง ปัจจุบันได้มีการประนีประนอม โดยระบุว่าเพลงนี้เป็นส่วนหนึ่งของวัฒนธรรมภูมิภาคมลายู (Nusantara)
สโมสรฟุตบอลอำนาจ ยูไนเต็ด
สโมสรฟุตบอลอำนาจ ยูไนเต็ด เป็นสโมสรฟุตบอลในประเทศไทย ตั้งอยู่ที่อำเภอเมือง จังหวัดอำนาจเจริญ ปัจจุบันอยู่ในไทยแลนด์ อเมเจอร์ลีก
โดยสโมสรก่อตั้งขึ้นในปี พ.ศ. 2554 ในชื่อ อำนาจเจริญ ทาวน์ และ ได้เปลี่ยนชื่อเป็น อำนาจ โปลี ยูไนเต็ด ในปี พ.ศ. 2557 ก่อนจะเปลี่ยนชื่อเป็น อำนาจ ยูไนเต็ด ในปี พ.ศ. 2560
อำนาจเจริญ ทาวน์
ต่อมาสำนักงานเทศบาลเมืองอำนาจเจริญ ได้ตั้งงบประมาณซ่อมแซมและปรับปรุงสนามฟุตบอลจนผ่านเกณฑ์มาตรฐานและสามารถเข้าร่วมการแข่งขันได้เป็นครั้งแรกในฤดูกาล 2554 โดยหลังจากได้สิทธิเข้าร่วมการแข่งขันแล้ว ได้ก่อตั้งขึ้นเป็น สโมสรฟุตบอลอำนาจเจริญ ทาวน์ และใช้ มด เป็นสัญลักษณ์ของสโมสร เนื่องจากชื่อทีมในภาษาอังกฤษคือ Amnat Town มีตัวย่อ A.N.T. อีกทั้งยังสื่อถึงว่าอำนาจเจริญเคยเป็นส่วนหนึ่งของจังหวัดอุบลราชธานี ซึ่งมีชื่อเดิมว่า ดอนมดแดง โดย อำนาจเจริญ ทาวน์ ได้รับฉายาว่า มดพิฆาต
อำนาจ โปลี ยูไนเต็ด
พ.ศ. 2556 สโมสรประสบปัญหาด้านงบประมาณและการเงิน แต่ก็ยังสามารถแข่งขันในลีกภูมิภาค ดิวิชัน 2 ฤดูกาล 2556 ได้จนจบฤดูกาล โดยสโมสรจบฤดูกาลด้วยอันดับที่ 12 ในโซนภาคตะวันออกเฉียงเหนือ และหลังจบฤดูกาลมีข่าวว่าทางผู้บริหารของสโมสรอาจยุบทีมเนื่องจากประสบปัญหาทางการเงิน
จนกระทั่งในเดือนพฤศจิกายน พ.ศ. 2556 วิทยาลัยอาชีวศึกษาโปลีเทคอำนาจเจริญ ได้เข้ามาเป็นผู้สนับสนุนหลักของสโมสร โดยมีประธานสโมสร คือ นางจันทร์เพ็ญ ประเสริฐศรี จึงได้มีการเปลี่ยนชื่อสโมสรเป็น อำนาจ โปลี ยูไนเต็ด และใช้ชื่อนี้ในการลงแข่งขันครั้งแรกในลีกภูมิภาค ดิวิชัน 2 ฤดูกาล 2557 เป็นต้นมา
ชาลส์ แกวัน ดัฟฟี
แหล่งข้อมูลอื่น
1816 1903
โพรสตาแกลนดิน
โพรสตาแกลนดิน (prostaglandin) เป็นกลุ่มของสารประกอบจำพวกลิพิดซึ่งสร้างมาจากกรดไขมันและทำหน้าที่สำคัญหลายอย่างในร่างกายสัตว์ สารประกอบโพรสตาแกลนดินประกอบด้วยคาร์บอน 20 อะตอม และมีวงแหวน 5 อะตอมคาร์บอน (5-carbon ring)
บิล สกอชกวด
บิล อิชต์วาน กุนเธอร์ สกอชกวด (Bill Istvan Günther Skarsgård, เกิด 9 สิงหาคม 1990) เป็นนักแสดงชาวสวีเดน ซึ่งเป็นที่รู้จักในบทบาทมันหรือเพนนีไวส์ในเรื่อง อิท โผล่จากนรก (2017) และอิท โผล่จากนรก 2 (2019) ดัดแปลงจากนวนิยายเรื่อง อิท ของสตีเฟน คิง เขายังปรากฎตัวในภาพยนตร์เรื่อง Simple Simon, The Divergent Series: Allegiant, Atomic Blonde, Villains รวมถึงละคร Hemlock Grove และ Castle Rock <!--
อ้างอิง
-->
วัดโพธิ์ทอง
วัดโพธิ์ทอง อาจหมายถึง
วิกฤตการณ์ชายแดนเบลารุส–สหภาพยุโรป พ.ศ. 2564
'''วิกฤตการณ์ชายแดนเบลารุส–สหภาพยุโรป พ.ศ. 2564''' เกิดขึ้นเมื่อผู้อพยพย้ายถิ่นจำนวนนับหมื่นคน (ส่วนใหญ่มาจากประเทศอิรักและทวีปแอฟริกา) หลั่งไหลเข้าสู่ประเทศลัตเวีย ประเทศลิทัวเนีย และประเทศโปแลนด์ซึ่งเป็นสมาชิกสหภาพยุโรปผ่านทางชายแดนของประเทศเหล่านี้กับประเทศเบลารุส วิกฤตการณ์นี้ถูกกระตุ้นจากความสัมพันธ์ที่เสื่อมถอยลงอย่างรุนแรงระหว่างเบลารุสกับสหภาพยุโรปหลังการเลือกตั้งประธานาธิบดีเบลารุสใน พ.ศ. 2563 การประท้วงในเบลารุสใน พ.ศ. 2563–2564 เหตุการณ์ไรอันแอร์ เที่ยวบินที่ 4978 และความพยายามนำตัวกรึสต์ซีนา ซีมานอว์สกายา กลับประเทศ
วิกฤตการณ์ดังกล่าวเริ่มขึ้นในช่วงต้นฤดูร้อนของ พ.ศ. 2564 เมื่อประธานาธิบดีอาเลียกซันดร์ ลูกาแชนกา แห่งเบลารุส ขู่ว่าจะส่งผู้ค้ามนุษย์ ผู้ลักลอบขนยาเสพติด และผู้อพยพติดอาวุธเข้าสู่สหภาพยุโรป ต่อมา ทางการเบลารุสและวิสาหกิจการท่องเที่ยวที่รัฐควบคุมได้ร่วมกับสายการบินบางแห่งที่ดำเนินการในตะวันออกกลางเริ่มส่งเสริมการท่องเที่ยวไปยังเบลารุสโดยเพิ่มการเชื่อมต่อจากตะวันออกกลาง และตรวจลงตราให้แก่ผู้จองเที่ยวบินซึ่งดูเหมือนว่ามีจุดประสงค์เพื่อไปล่าสัตว์ กลุ่มบางกลุ่มในสื่อสังคมยังให้คำแนะนำผิด ๆ เกี่ยวกับกฎการข้ามชายแดนแก่ผู้ต้องการย้ายถิ่นซึ่งส่วนใหญ่พยายามจะเดินทางเข้าสู่เยอรมนี ผู้ที่มาถึงเบลารุสจะได้รับคำชี้แจงเกี่ยวกับวิธีการและสถานที่ในการบุกรุกชายแดนสหภาพยุโรปและสิ่งที่ควรบอกแก่เจ้าหน้าที่ชายแดนของอีกฝั่ง และมักจะได้รับการนำทางจากเจ้าหน้าที่ไปจนถึงชายแดน อย่างไรก็ตาม ผู้ที่ไม่สามารถข้ามชายแดนไปได้มักถูกบังคับให้อยู่ที่ชายแดน ทางการเบลารุสไม่ยอมรับความช่วยเหลือด้านมนุษยธรรมที่โปแลนด์ส่งไปและถูกกล่าวหาว่าทำร้ายร่างกายผู้อพยพบางคนที่ข้ามชายแดนไม่สำเร็จ
โปแลนด์ ลิทัวเนีย และลัตเวียได้บรรยายวิกฤตการณ์ดังกล่าวว่าเป็นการสงครามผสมผสานจากการค้าผู้อพยพที่เบลารุสก่อขึ้นเพื่อต่อต้านสหภาพยุโรป และเรียกร้องให้สหภาพยุโรปเข้าแทรกแซง รัฐบาลของประเทศทั้งสามประกาศสถานการณ์ฉุกเฉิน ลิทัวเนียสามารถยับยั้งการหลั่งไหลของผู้อพยพไว้ได้ ในขณะที่อีกสองรัฐไม่ประสบความสำเร็จมากนัก เนื่องจากวิกฤตการณ์นี้ รัฐที่ได้รับผลกระทบทั้งสามจึงตัดสินใจสร้างกำแพงป้องกันชายแดนที่ติดกับเบลารุส โดยทั่วไปนั้น ประชากรของรัฐที่ได้รับผลกระทบสนับสนุนมาตรการพิเศษต่าง ๆ แต่องค์การสิทธิมนุษยชนได้แสดงความกังวลเกี่ยวกับการใช้นโยบายปิดกั้นและผลักดันผู้ขอลี้ภัยของเจ้าหน้าที่พิทักษ์ชายแดนลิทัวเนียและโปแลนด์ การปฏิเสธความเป็นไปได้ที่จะยื่นขอลี้ภัย รวมทั้งอาหาร น้ำ และที่พักพิงที่ไม่เพียงพอสำหรับผู้อพยพ ซึ่งกรณีหลังนี้อยู่ภายใต้คำสั่งศาลสิทธิมนุษยชนยุโรป (อีซีเอชอาร์)
การกำหนดเพศ
การกำหนดเพศ (Sex determination system)เป็นระบบกำหนดเพศของสิ่งมีชีวิตทางพันธุกรรม พบในสิ่งมีชีวิตชั้นสูง โดยเฉพาะในอาณาจักรสัตว์ สิ่งมีชีวิตนั้นจะมีการแบ่งแยกเพศอย่างชัดเจน เป็นเพศผู้กับเพศเมียหรือเพศชายกับเพศหญิง การกำหนดเพศของสิ่งมีชีวิตขึ้นกับลักษณะทางพันธุกรรม ซึ่งการกำหนดเพศในสิ่งมีชีวิตต่างๆนั้น มีหลายแบบ ดังนี้
สตีเวน รีด
อ้างอิง
1981
ประเทศชาดในโอลิมปิกฤดูร้อน 2016
ประเทศชาด เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติชาดได้ส่งทีมนักกีฬาที่ผ่านการคัดเลือกทั้งหมด 2 คน เข้าร่วมแข่งขันใน 1 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
กรีฑา
ผลการแข่งขัน
พระศรีศากยมุนี
พระพุทธศรีศากยมุนี เป็นพระประธานในพระวิหารหลวงวัดสุทัศนเทพวราราม หล่อด้วยโลหะสัมฤทธิ์ หน้าตักกว้าง 3 วา 1 คืบ นับเป็นพระพุทธรูปหล่อที่ใหญ่ที่สุดในประเทศไทย ในยุคก่อน 25 พุทธศตวรรษ เดิมเป็นพระประธานอยู่ในพระวิหารหลวง วัดมหาธาตุ สุโขทัย สร้างสมัยราชวงศ์พระร่วงแห่งกรุงสุโขทัย
ตรงใต้ฐานที่ผ้าทิพย์บรรจุพระบรมราชสรีรางคารของ พระบาทสมเด็จพระปรเมนทรมหาอานันทมหิดล (รัชกาลที่ 8)
ปล่อยให้ทำไป
ในทางเศรษฐศาสตร์ ปล่อยให้ทำไป หมายถึง ปล่อยให้อุตสาหกรรมดำเนินการไปโดยปราศจากการแทรกแซงของรัฐบาล โดยเฉพาะอย่างยิ่งการจำกัดในรูปของพิกัดอัตราศุลกากรและการผูกขาดโดยรัฐบาล วลี "Laissez-faire" เป็นวลีภาษาฝรั่งเศส ซึ่งมีความหมายตามตัวอักษรว่า "ปล่อยให้ทำไป" จัดเป็นนโยบายเศรษฐกิจแบบเสรีนิยมรูปแบบหนึ่ง
เปิดตำราปราบเด็กแสบ
เปิดตำราปราบเด็กแสบ (อังกฤษ: Master Of Study) เป็นละครโทรทัศน์ที่ออกอากาศในประเทศเกาหลีใต้ช่วงปี ค.ศ. 2010 ออกอากาศในประเทศไทยทางช่อง 3 แฟมิลี่ ทุกวันเสาร์ - อาทิตย์ เวลา 20:00 น. - 21:00 น.
เนื้อเรื่องย่อ
ภารกิจครั้งใหม่ของทนายจอมจุ้นที่ต้องมาเปิดตำราปราบเหล่าเด็กแสบ ที่โรงเรียนยองมุน โรงเรียนไฮสคูลที่เหมือนต้องคำสาป เด็กที่นี่ไม่สามารถสอบติดมหาวิทยาลัยได้เลย ผลการเรียนของนักเรียนก็แสนจะตกต่ำ แถมโรงเรียนยังมีสภาพทางการเงินที่ย่ำแย่ ภารกิจใหม่ของ ทนายซอกโฮ จึงเริ่มขึ้น
กัวกาเมเลเอ! 2
'กัวกาเมเลเอ! 2' (Guacamelee! 2) เป็นวิดีโอเกมแพลตฟอร์มแนวเมทรอยด์วาเนียที่ได้รับการพัฒนาและเผยแพร่โดยดริงก์บอกซ์สตูดิโอส์ ซึ่งเป็นภาคต่อของกัวกาเมเลเอ! เกมดังกล่าวได้รับการเปิดตัวสำหรับไมโครซอฟท์ วินโดวส์ และเพลย์สเตชัน 4 ในเดือนสิงหาคม ค.ศ. 2018 ในขณะที่เวอร์ชันนินเท็นโด สวิตช์ ได้รับการเปิดตัวในวันที่ 10 ธันวาคม ค.ศ. 2018 ส่วนเวอร์ชันเอกซ์บอกซ์วันได้รับการเปิดตัวเมื่อวันที่ 18 มกราคม ค.ศ. 2019 โดยเกมนี้ได้รับคำวิจารณ์โดยทั่วไปในเชิงบวกเมื่อเปิดตัว
รูปแบบการเล่น
''กัวกาเมเลเอ! 2'' เป็นเกมแพลตฟอร์มแนวเมทรอยด์วาเนีย ที่ผู้เล่นต้องควบคุมฆวน อากัวกาเต ซึ่งเป็นลูชาดอร์ที่ต่อสู้ด้วยการต่อย, เตะ และใช้วิชามวยปล้ำ ตลอดเส้นทางของเกม ฆวนได้รับอำนาจนานัปการอีกครั้งจากเกมภาคก่อน ซึ่งมีทั้งการต่อสู้และการใช้ประโยชน์การเคลื่อนไหว - ตัวอย่างเช่น รูสเตอร์อัปเปอร์คัต ซึ่งให้ความคล่องตัวในแนวตั้งในขณะที่ยังโจมตีศัตรูเหนือศีรษะและทำลายสิ่งกีดขวางที่มีสีเหมือนกัน นอกจากนี้เขายังเรียนรู้เทคนิคใหม่ ๆ จากการทำสิ่งท้าทายให้สำเร็จโดยผู้ฝึกสอนที่พบทั่วโลก เช่น การโจมตีที่สร้างความเสียหายมากขึ้น หรือการเพิ่มพลังชีวิต การเปลี่ยนแปลงที่รุนแรงที่สุดคือการเปลี่ยนร่างเป็นไก่ - ในขณะที่ในเกมภาคก่อนเป็นเพียงการสำรวจเส้นทางเล็ก ๆ แต่ภาคนี้มันมีชุดการต่อสู้ทั้งหมดของมันเองพร้อมท่าพิเศษที่ไม่เหมือนใคร นอกจากนี้ยังมีห้องท้าทายสำหรับผู้เล่นในการสำรวจ เกมนี้สามารถเล่นแบบเดี่ยวหรือร่วมมือกับผู้เล่นอีกสามคน อีกทั้งมีประเภทศัตรู, ความสามารถมากขึ้น และแผนที่ขนาดใหญ่กว่าเมื่อเทียบกับภาคก่อน
การตอบรับ
เกมดังกล่าวได้รับความนิยมจากนักวิจารณ์ตามตัวรวบรวมบทวิจารณ์ของเว็บไซต์เมทาคริติก
เกมได้รับการเสนอชื่อเข้าชิงรางวัล "การออกแบบการควบคุม 2 มิติหรือ 3 มิติจำกัด" และ "เกมแฟรนไชส์แอ็คชัน" จากสถาบันการศึกษาแห่งชาติของผู้วิจารณ์การค้าวิดีโอเกม
บุญชู 8 เพื่อเธอ
บุญชู 8 เพื่อเธอ หรือ บุญชู ภาค 8 เป็นภาพยนตร์ไทย ออกฉายเมื่อปี พ.ศ. 2538 โดยค่ายไฟว์สตาร์โปรดัคชั่น กำกับโดย บัณฑิต ฤทธิ์ถกล นำแสดงโดย สันติสุข พรหมศิริ จินตหรา สุขพัฒน์ สรพงศ์ ชาตรี จารุณี สุขสวัสดิ์ สุเทพ ประยูรพิทักษ์ ปรารถนา สัชฌุกร วัชระ ปานเอี่ยม เกรียงไกร อมาตยกุล เกียรติ กิจเจริญ อรุณ ภาวิไล กฤษณ์ ศุกระมงคล นฤพนธ์ ไชยยศ จุรี โอศิริ ภาณุ น้อยอารีย์ สมเกียรติ คุณานิธิพงศ์ กัญญาลักษณ์ บำรุงรักษ์
โครงเรื่อง
ชีวิตของบุญชูที่ผ่านมา ตังแต่สมัยเรียนจบจบการศึกษาโดยได้รับการช่วยเหลือจากเพื่อนๆที่มีน้ำใจ สุดท้ายก็ได้แต่งงานกับโมลี และชีวิตคู่ได้ผ่านมาร่วม 2 ปี ในที่สุดพรรคพวกก็ได้เฮฮากันอีกครั้ง โดยนัดกันบุกเมืองสุพรรณ เพื่อแสดงความยินดี กับ”บุญชู จเนียร์” แต่เหตุการณ์ดีกลับกลายเป็นข่าวร้าย ในวันที่ทุกคนพร้อมหน้าพร้อมตากัน เป็นจังหวะเดียวที่ตลาดบ้านโข้งเกิดการโกลาหล ตำรวจไล่จับโจร(นัย สุขสกุล) และเหตุการณ์ที่ไม่คาดฝันคือ โมลีถูกกระสุนลูกหลงเข้าเต็มเปาที่กลางหลังเพื่อนทุกคนต่างบนบาลศาลกล่าวสิ่งศักดิ์สิทธิ เพื่อช่วยโมลี ในที่สุดเพื่อนๆ และบุญชูก็ต้องเดินสายแก้บน ที่ทุกคนบนบานไว้ต่างๆนาๆ กลับกลายเป็นการแก้บนที่อลเวงแบบสุดๆโดยไวยกรขอนอนเฝ้าห้องดับจิตที่รพ.3วัน นราไม่พูด3เดือน หยอยขอพูดดีกับพี่ปอง 3เดือนเฉื่อยขอปล่อยนกเพนกวินกับปลาวาฬ บุญชูขอว่ายน้ำจากหลังรพ.ถึงบ้าน คำมูลขอกินอาหารเจ3เดือน ประพันธ์ขอวิ่งจากรพ.ถึงบ้านบุญชู บุญช่วยและมานีรำแก้บนคู่ถวาย หลวงพ่ออู่ทองแต่ปรากฏว่านายรายณ์บรรทมโจรลักขโมยพระได้ขโมยหลวงพ่ออู่ทองไปพวกบุญชูจึงตามล่านำพระกลับคืนมาได้สำเร็จ
ซือมอน แปตลูรา
ซือมอน วาซือลอวึช แปตลูรา (Си́мон Васи́льович Петлю́ра; Симон Пѣтлюра; 22 พฤษภาคม ค.ศ. 1879 – 25 พฤษภาคม ค.ศ. 1926) เป็นนักการเมืองและนักสื่อมวลชนชาวยูเครน เขาดำรงแหน่งเป็นผู้บัญชาการทหารสูงสุดแห่งกองทัพประชาชนยูเครน (UNA) และเป็นผู้นำของสาธารณรัฐประชาชนยูเครนในระหว่างสงครามประกาศอิสรภาพยูเครน ซึ่งเป็นหนึ่งในสงครามที่เกิดขึ้นจากการขยายตัวของเขตความขัดแย้งในสงครามกลางเมืองรัสเซีย